През юли 387 пр.н.е. галите (които са нахлули в по-голямата част от Етрурия) достигат до Клузиум, чиито жители се обръщат към Рим за помощ. Римската делегация обаче предизвиква сблъсък и галите се отправят към Рим. След като цялата римска армия е разбита в битката при река Алия, беззащитния град е подложен на обсада. Римските войски отстъпват в опустошения Вейи, докато по-голямата част от жителите се оттеглят в етруския град Цере. Въпреки всичко, обкръжените римски войници продължават да се съпротивляват на Капитолия. Галите се настаняват в града, попълвайки запасите си като разрушават и плячкосват околните селища.